CELEX: 32011D0733
Language: sl
Date: 2011-11-08 00:00:00
Title: 

12.11.2011   
            
            
               SL
            
            
               Uradni list Evropske unije
            
            
               L 294/4
            
         SKLEP SVETA
   z dne 8. novembra 2011
   o sklenitvi Sporazuma o udeležbi Republike Bolgarije in Romunije v Evropskem gospodarskem prostoru ter štirih z njim povezanih sporazumov
   (2011/733/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(6)(a)(i) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               Sporazum o udeležbi Republike Bolgarije in Romunije v Evropskem gospodarskem prostoru ter štirje z njim povezani sporazumi so bili v imenu Evropske skupnosti podpisani 25. julija 2007 v skladu s Sklepom Sveta 2007/566/ES (2), s pridržkom njihove sklenitve.
            
         
               (2)
            
            
               Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost.
            
         
               (3)
            
            
               Te sporazume bi bilo treba odobriti –
            
         SPREJEL NASLEDNJI SKLEP:
   Člen 1
   V imenu Evropske unije se odobrijo naslednji sporazumi (3):
   
               —
            
            
               Sporazum o udeležbi Republike Bolgarije in Romunije v Evropskem gospodarskem prostoru,
            
         
               —
            
            
               Sporazum v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Bolgariji,
            
         
               —
            
            
               Sporazum v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Romuniji,
            
         
               —
            
            
               Dodatni protokol k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji, ter
            
         
               —
            
            
               Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji.
            
         Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije deponira(-jo) listino o odobritvi, predvideno v vsakem od sporazumov, s čimer se izrazi soglasje Unije, da jo sporazumi zavezujejo (4).
   Člen 3
   Predsednik Sveta v imenu Unije poda naslednje uradno obvestilo:
   
      „Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu sporazumov sklicevanja na ‚Evropsko skupnost‘, kjer je to primerno, razumejo kot sklicevanja na ‚Evropsko unijo‘.“
   
   Člen 4
   Ta sklep začne veljati dan po njegovem sprejetju.
   
      V Bruslju, 8. novembra 2011
      
         
            Za Svet
         
         
            Predsednik
         
         J. VINCENT-ROSTOWSKI
      
   
   
      (1)  Evropski parlament je odobril sklenitev sporazuma 13. novembra 2007 (UL C 282 E, 6.11.2008, str. 92) in svoje stališče potrdil v Resoluciji z dne 5. maja 2010 o posledicah začetka veljavnosti Lizbonske pogodbe za še nedokončane medinstitucionalne postopke odločanja (UL C 81 E, 15.3.2011, str. 1).
   
      (2)  UL L 221, 25.8.2007, str. 1.
   
      (3)  Sporazumi so bili objavljeni skupaj s Sklepom o podpisu v UL L 221, 25.8.2007.
   
      (4)  Generalni sekretariat Sveta bo v Uradnem listu Evropske unije objavil datume začetka veljavnosti sporazumov.